“ตลาดหุ้นฟิลิปปินส์” ประกาศระงับซื้อขายไม่มีกำหนด เซ่นสถานการณ์ “โควิด-19”
“ตลาดหุ้นฟิลิปปินส์” ประกาศระงับซื้อขายไม่มีกำหนด เซ่นสถานการณ์ “โควิด-19”
17 มี.ค. 2563

ผู้สื่อข่าวรายงานว่า ตลาดหุ้นฟิลิปปินส์ประกาศปิดการซื้อขายตั้งแต่วันนี้ (17 มี.ค.) จนกว่าจะมีการประกาศให้ทราบความคืบหน้า เนื่องจากสถานการณ์การแพร่ระบาดของไวรัสโควิด-19
แถลงการณ์ของตลาดหุ้นฟิลิปปินส์ระบุว่า เพื่อให้เป็นไปตามคำสั่งของประธานาธิบดีโรดริโก ดูเตอร์เต ที่ประกาศขยายมาตรการกักกันชุมชนไปจนถึงเกาะลูซอน นอกเหนือจากกรุงมะนิลา โดยการล็อคดาวน์ครั้งนี้มีเป้าหมายที่จะควบคุมการแพร่ระบาดของไวรัสโควิด-19
นายรามอน มอนซอน ประธานตลาดหลักทรัพย์ฟิลิปปินส์แถลงว่า การที่ตลาดหุ้นฟิลิปปินส์ตัดสินใจปิดทำการซื้อขายนั้น ก็เพื่อสร้างความเชื่อมั่นด้านความปลอดภัยของพนักงานและเทรดเดอร์ในช่วงเวลาที่ไวรัสโควิด-19 แพร่ระบาดอย่างหนัก
 